‏יח' חשון תשע"ה

‏07 נובמבר 2017‏

**משרד הכלכלה מגייס סטודנטים/יות**

**למינהל סביבה ופיתוח בר קיימא**

מינהל סביבה ופיתוח בר קיימא מרכז את היבטי הסביבה בכל הקשור לתעשייה, מטפל באמנות סביבתיות בין-לאומיות, משתתף בחקיקה מקומית הנובעת מדרישות סביבתיות, מטמיע ערכי סביבה ופיתוח בר קיימא כלכלי בעבודת משרד הכלכלה, מסייע לתעשייה לעמוד ברגולציה הסביבתית ולאזן את דרישות הרגולציה, לקדם גז טבעי בתעשייה, לפתח את תעשיית הכימיה והמיחזור בישראל ועוד.

**תיאור תפקיד:**

התפקיד עוסק בתחומי האנרגיה והסביבה בתעשייה ובמגזר העסקי במטרה לקדם תכניות סיוע והקלה ברגולציה. העבודה כוללת עבודה מול גורמים בתעשייה ויחידות ממשלתיות, מענה שוטף לסוגיות העולות מהשטח, איסוף וניתוח חומרים ונתונים, גיבוש המלצות מדיניות.

**דרישת סף :**

סטודנט/ית לתואר ראשון או שני הלומד/ת במוסד להשכלה גבוהה המוכר על ידי המועצה להשכלה גבוהה בעל/ת יתרת לימודים של שנתיים לפחות, באחד התחומים הבאים:

כלכלה / פכ"מ / מדיניות ציבורית / הנדסה בתחומי האנרגיה / הנדסה תעשייה וניהול

**דרישות נוספות:**

* נכונות לעבודה לתקופה של שנתיים
* ידע בעבודה עם תוכנות מחשב ( Word, Excel, PowerPoint)
* כושר הבעה בכתב ובע"פ בשפה העברית ברמת שפת אם
* שליטה מלאה בשפה האנגלית, בדגש על קריאת חומרים מקצועיים
* תינתן עדיפות לסטודנטים מצטיינים או בעלי ניסיון מעשי בתעשייה או בעלי ניסיון מחקרי.
* תינתן עדיפות לסטודנטים המעוניינים להשתלב בעתיד בשירות הציבורי

המועמדים/ות למשרה הנ"ל ידרשו לעמוד בהצלחה במבחני התאמה לקביעת הכשירות לתפקיד

\*\* רק פניות מתאימות תיעננה

\*\* בכל מקום בו מפורט תיאור התפקיד בלשון זכר, הכוונה גם ללשון נקבה וכן להפך.

**על המועמד/ת להיות סטודנט/ית לתואר ראשון או שני הלומד/ת במוסד לימודי מוכר.**

**היקף המשרה:**

המשרה מחייבת עבודה של יומיים וחצי מלאים בשבוע והשלמה בימים נוספים לפי דרישה במכסה של עד 120 שעות בחודש. יש לציין את הימים הפנויים משעות הבוקר.

השכר המוצע הינו שכר סטודנט.

**יש לשלוח קורות חיים ואישור לימודים למייל** **Ester.Desa@Economy.gov.il**

**עד ליום 21.11.17 ולציין עבור משרת סטודנט.**